РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 7

от заседание на комисия ”Управление на собствеността” 
към Пленума на Висшия съдебен съвет, проведено на 20.07.2016 г.

Днес, 20.07.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Михаил Кожарев – председател
							Юлиана Колева
Румен Георгиев
Димитър Узунов
                                                                        
ОТСЪСТВА	ЩИ: Милка Итова
Светла Петкова

От администрацията на ВСС присъства инж. Димитър Шиклев – директор дирекция „Управление на собствеността“, АВСС, инж. Добромира Димитрова – гл. експерт дирекция „УС“, АВСС, инж. Дениза Павлова – гл. експерт дирекция „УС“, АВСС и Владимир Димитров – старши експерт, юрист дирекция „УС“, АВСС. 

Д Н Е В Е Н   Р Е Д:

1. ОТНОСНО: Искане от председателя на Окръжен съд гр. Варна за осигуряване на средства за подмяна на дограма на централен вход и витраж на стълбищни площадки.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	Извършването на разход за подмяна на амортизирана дограма на главен вход и подмяна на метален витраж на стълбище в Съдебна палата гр. Варна е наложително. Стойността на разхода е определена на 49 617 лв., съгласно най – ниската оферта.
2.	Решението да се изпрати на комисия „Бюджет и финанси“ за корекция на бюджета на Окръжен съд гр. Варна.

2. ОТНОСНО: Искане от председателя на Окръжен съд гр. Силистра за осигуряване на средства за подмяна на прозоречна дограма, ремонт на главен вход, на трети и четвърти етаж.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	Извършването на разход за текущ ремонт на прозоречна дограма, главен вход, трети и четвърти етаж на сградата на Окръжен съд гр. Силистра е необходимо. Стойността на разхода е определена на 33 760 лв., съгласно най – ниската оферта. 
2.	Решението да се изпрати на комисия „Бюджет и финанси“ за корекция на бюджета на Окръжен съд гр. Силистра.

3. ОТНОСНО: Искане от председателя на Административен съд гр. Видин за осигуряване на средства за изработка, доставка и монтаж на обзавеждане за преустроената административна сграда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход за изработка, доставка и монтаж на обзавеждане за преустроената административна сграда на Административен съд гр. Видин е целесъобразно. Стойността на разхода е определена на 82 000 лв., съгласно събрани оферти.
2.	Решението да се изпрати на комисия „Бюджет и финанси“ за корекция на бюджета на Административен съд гр. Видин. 

4. ОТНОСНО: Изпълнение на договор № 93-00-153/26.05.2015 г. за строителство на обект „Изграждане пристройка на топла връзка между обособените части на първия етаж, вътрешно преустройство и ремонт на част от съществуващата сграда за нуждите на Административен съд гр. Видин.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Главния секретар на ВСС да командирова инж. Добромира Димитрова до Административен съд гр. Видин за оглед на място на строежа и уточняване на действията по приемане на строежа.

5. ОТНОСНО: Искане от председателя на Административен съд гр. Смолян за осигуряване на средства за изграждане на помещение за архив.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход от Административен съд гр. Смолян за изграждане на помещение за архив е наложително. Стойността на разхода е определена на 10 470 лв., съгласно най – ниската оферта . Ремонтът е текущ.
2.	Решението да се изпрати на комисия „Бюджет и финанси“ за корекция на бюджета на Административен съд гр. Смолян. 

6. ОТНОСНО: Искане от председателя на Районен съд гр. Айтос за осигуряване на средства за подмяна на входна врата и укрепване на дограма.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход за подмяна на входна врата и укрепване на дограма в Районен съд гр. Айтос е необходимо. Стойността на разхода е определена на 2 800 лв., съгласно най – ниската оферта.
2.	Решението да се изпрати на комисия „Бюджет и финанси“ за корекция на бюджета на Районен съд гр. Айтос.

7. ОТНОСНО: Искане от председателя на Районен съд гр. Петрич с приложено писмо от Общинска администрация Петрич относно учредяване право на строеж на метална ограда върху общинска собственост за нуждите на Съдебната палата.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС следния проект на решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

УПЪЛНОМОЩАВА представляващия Висшия съдебен съвет да сключи договор за безвъзмездно и безсрочно учредяване право на строеж на метална ограда върху общински имот за нуждите на Съдебна палата гр. Петрич.

Предложението да се внесе като редовна точка от дневния ред за заседанието на Пленума на ВСС на 28.07.2016 г.

8. ОТНОСНО: Искане от председателя на Районен съд гр. Севлиево за осигуряване на средства за подмяна на дограма.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход от Районен съд гр. Севлиево за подмяна на прозоречна дограма е наложително преди зимния сезон. Стойността на разхода е определена на 18 800 лв., съгласно най – ниската оферта.
2.	Решението да се изпрати на комисия „Бюджет и финанси“ за корекция на бюджета на Районен съд гр. Севлиево.

9. ОТНОСНО: Искане от председателя на Районен съд гр. Силистра за осигуряване на средства за ремонт на помещение за нуждите на СИС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход за ремонт на помещение в Районен съд гр. Силистра за оформяне на второ деловодство на СИС е необходимо. Стойността на разхода е определена на 2 965 лв., съгласно най – ниските от събраните оферти.
2.	Решението да се изпрати на комисия „Бюджет и финанси“ за корекция на бюджета на Районен съд гр. Силистра. 

10. ОТНОСНО: Искане от председателя на Административен съд гр. Велико Търново за осигуряване на средства за ремонт на помещение за обособяване на съдебни зали, архив и офиси.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Извършването на разход от Административен съд гр. Велико Търново за ремонт на помещение на първи етаж, находящо се на пл. „Център“ № 2, гр. Велико Търново за оформяне на съдебни зали, архив и офиси на стойност 60 392,23 лв., е нецелесъобразно.

Мотиви: Към настоящия момент съдът се помещава на последния етаж от административна сграда, находяща се на пл. „Център“ №2, собственост на Областна управа Велико Търново. За нуждите на Административен съд гр. Велико Търново е закупена административна сграда в гр. Велико Търново, ул. „Иван Вазов“ №1. Изготвен е проект за преустройство, предстои издаване на разрешение за строеж и възлагане на обществена поръчка за строителство.

11. ОТНОСНО: Писмо от Министерство на правосъдието с вх. № 04-00-170/01.07.2016 г. относно Заповед за утвърждаване на Правила за използване на техническите средства за явно видеонаблюдение от системата за електронна сигурност в обектите на съдебната власт и ред за достъп до информационен фонд „Видеонаблюдение“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение Заповедта за утвърждаване и Правилата за използване на техническите средства за явно видеонаблюдение от системата за електронна сигурност в обектите на съдебната власт и ред за достъп до информационен фонд „Видеонаблюдение“.
2.	Правилата за  използване на техническите средства за явно видеонаблюдение от системата за електронна сигурност в обектите на съдебната власт и ред за достъп до информационен фонд „Видеонаблюдение“ да бъдат изпратени по служебните страници или по друг начин на всички органи на съдебната власт, за сведение.

12. ОТНОСНО: Писмо от Министерство на правосъдието с вх. № 04-00-173/06.07.2016 г. относно необходимост от помещения за нуждите на Софийска градска прокуратура.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ВЪЗЛАГА на експертите от дирекция „Управление на собствеността“ да изготвят цялостен анализ за необходимостта от помещения за нуждите на органите на съдебната власт и преценка целесъобразността на инвестициите.

13. ОТНОСНО: Писмо от председателя на Специализиран наказателен съд с вх. № 11-06-1031/07.07.2016 г., за становище.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Съгласно чл.14, ал.3 от ЗДС поддържането на обекти, имоти и вещи – държавна собственост е задължение на ведомствата и юридическите лица и на това основание Специализираният наказателен съд трябва да извърши поддръжка за своя сметка и на своя отговорност.
2.	С оглед на недостатъчната информация в постъпилото искане и наличната документация в дирекция „Управление на собствеността“ относно наличността, вида, състоянието и разпределението на системите за сигурност и охрана в имота на ул. „Черковна“ № 90, смесена работна група с представители на дирекция „Управление на собствеността“, Главна дирекция „Охрана“ и Държавна комисия по сигурността на информацията /ДКСИ/ в максимално кратък срок да установи на място реалното състояние и да предложи съвместен документ за разпределение на собствеността върху въпросните системи.
3.	Да се уведомят Главна дирекция „Охрана“ и ДКСИ за определяне на представители за участие в работната група. 

14. ОТНОСНО: Несъответствия в нормативната база във ВСС, свързана със ЗОП.
Приложение: Доклад от Владимир Димитров – старши експерт юрист в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ВЪЗЛАГА  на Главния секретар на Висшия съдебен съвет да разпореди изготвяне на проект за изменение на вътрешните правила на ВСС, свързани със ЗОП, за да бъде отразено новото обстоятелство – създаване на нова дирекция „Управление на собствеността“.

15. ОТНОСНО: Становище от дирекция „Управление на собствеността“ относно § 83, ал. 2 от ПЗР на ЗСВ.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение становището от дирекция „Управление на собствеността“ относно § 83, ал. 2 от ПЗР на Закона за изменение и допълнение на ЗСВ.
2.	ИЗРАЗЯВА становище, че § 83, ал. 2 от ПЗР на Закона за изменение и допълнение на ЗСВ ще създаде пречки за ефикасно упражняване на функциите на съдебната власт, ще засегне нейната независимост и престиж и ще постави под въпрос сигурността й.

ПРЕДСЕДАТЕЛ НА 
КОМИСИЯ „УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ